Jamagata
Jamagata (jap. 山形市 = Yamagata-shi) – miestas Japonijoje, rytinėje Jamagatos prefektūros dalyje. Prefektūros administracinis centras. Į rytus nuo miesto driekiasi Ou kalnagūbris, pro miestą teka Mogamio upė. 2011 m. duomenimis, mieste gyveno 253 tūkst. gyventojų. Veikia Jamagatos universitetas. Mieste vyksta Hanagasa festivalis (花笠祭り Hanagasa Matsuri), vienas didžiausių festivalių Tohoku regione.